DaVinci Hotel and Suites | LekkeSlaap
Vanaf R3 825 per nag (vir 2 persone)
DaVinci Hotel & Suites is Legacy se luukse akkommodasie, perfek geleë in die hartjie van Sandton, Gauteng. Dis ideaal vir die oordeelkundige reisiger op soek na ontwerpersakkommodasie en uitstaande gasvryheid wat in ieder en elk se smaak sal val.
Die akkommodasie by DaVinci Hotel and Suites bestaan uit 153 hotelkamers, 54 suites en luukse dakwoonstelle. Die standaardkamers in die hotel is oopplan. Die kamers beskik elk oor 2 enkelbeddens of 'n koninggrootte-bed wat 'n stille nagrus verseker. Die en suite-badkamers is ruim met 'n aparte stort en bad, lugversorging, 'n platskerm-TV met sekere DStv-kanale, 'n yskassie en tee- en koffiemaakgeriewe.
'n Volledige Engelse ontbyt kan deur die kamerdiens bestel word of in die Maximillien Restaurant wat ook Europese-Oosterse disse bied. Die hotel bied 'n verskeidenheid dienste soos motorhuurdienste, vooruitbetaalde WiFi, gratis kruideniersware inkopiediens, 'n besigheidsentrum en konferensiegeriewe, 'n concierge en 'n 24 uur-ontvangstoonbank. Vir jou gerief is daar 'n skitterende swembad, 'n kroeg met 'n sitkamer, 'n gesondheidsklub en spa met 'n hele rits behandelings beskikbaar.
Naby die hotel sal gaste 'n verskeidenheid doendinge aantref. Die Sandton Konferensiesentrum, inkopiesentrums, restaurante, wynproe en nog vele ander aktiwiteite in die omgewing maak van DaVinci Hotel & Suites die ideale wegbreekplek.